Na osnovu Uredbe o reprezentaciji i poklonima u federalnim organima uprave i federalnim upravnim organizacijama (,,Službene novine Federacije BiH", br. 6/12), i člana 58. Statuta Javne ustanove ,,Centar za napredne tehnologije u Sarajevu“, Upravni odbor na svojoj sjednici, održanoj dana 19.12.2019. godine, donosi

**PRAVILNIK**

**O REPREZENTACIJI I POKLONIMA**

**I OPĆE ODREDBE**

**Član 1.**

**(Predmet Pravilnika)**

Ovim pravilnikom uređuje se pojam reprezentacije i poklona, visina sredstava reprezentacije i poklona, korištenje sredstava reprezentacije, procedure i pravila kod primanja i davanja poklona i vođenje evidencije o primljenim poklonima u Javnoj ustanovi ,,Centar za napredne tehnologije u Sarajevu“ (u daljem tekstu Centar).

**Član 2.**

**(Defnicija pojedinih izraza)**

1. Reprezentacija je trošak koji se javlja u toku redovnog poslovanja Centra, sa ciljem ostvarenja i određivanja poslovnih odnosa, obilježavanja godišnjica i drugih značajnih događaja.
2. Sredstva za reprezentaciju su sredstva za troškove: pića i osvježenja koja se služe tokom radnih sastanaka, karte za sportske i kulturne događaje, prevoz i druge usluge, dok su ti troškovi u skladu sa zakonima, drugim propisima i ovim pravilnikom.
3. Poklonom se smatra lična korist u vezi obavljanja izvršne funkcije, a podrazumijeva stvari, prava, usluge bez naknade, te neka druga lična korist data nosiocu izvršne funkcije, kao i svaka isplata, djelovanje, usluga ili predmet od vrijednosti učinjena direktno primaocu, bez naknade ili očekivane naknade.

**II VISINA SREDSTAVA REPREZENTACIJE I POKLONA**

**Član 3.**

**(Visina reprezentacije)**

Visinu reprezentacije određuje direktor Centra u skladu sa raspoloživim finansijskim sredstvima, a na osnovu instrukcija za izradu budžeta, utrošenih sredstava reprezentacije Centra u predhodnoj godini i planiranih i procijenjenih sredstava.

**Član 3.**

**(Visina reprezentacije)**

Visinu reprezentacije određuje direktor Centra u skladu sa raspoloživim finansijskim sredstvima, a na osnovu instrukcija za izradu budžeta, utrošenih sredstava reprezentacije Centra u predhodnoj godini i planiranih i procijenjenih sredstava.

**Član 4.**

**(Rashodi na ime reprezentacije i poklona)**

Rashodi na ime reprezentacije i poklona mogu se izvršiti najviše do ukupnog iznosa koji je odobren Finasijskim planom Centra za godinu u kojoj se reprezentacija koristi.

**III KORIŠTENJE SREDSTAVA REPREZENTACIJE**

**Član 5.**

**(Sredstva reprezentacije)**

Sredstva reprezentacije utvrđuju se kao:

a) eksterna reprezentacija za sastanke sa predstavnicima institucija i organizacija na teritoriji Bosne i Hercegovine, entiteta i Brčko Distrikta Bosne i Hercegovine i predstavnicima institucija i organizacija drugih država.

b) interna reprezentacija za direktora i osobe koje on ovlasti.

**Član 6.**

 **(Eksterna reprezentacija)**

(1) Korištenje sredstava eksterne reprezentacije za sastanke sa predstavnicima iz člana 5. tačka a) ovog pravilnika mora biti razumna i primjerena, a može se koristiti u sjedištu Centra, na teritoriji Bosne i Hercegovine i u inostranstvu.

(2) Korištenje sredstava reprezentacije vrši se putem narudžbenice koju odobrava direktor Centra.

(3) Narudžbenica mora da sadrži naziv davaoca usluge, vrstu i količinu tražene usluge, te datum izdavanja narudžbenice.

(4) Na korištenje sredstava reprezentacije u inostranstvu ima pravo direktor Centra i osoba koju on odredi.

(5) Korištenje sredstava reprezentacije u inostranstvu vrši se bez narudžbenice, uz izvještaj i račun.

**Član 7.**

**(Računi)**

(1) Računi davaoca usluga moraju biti orginalni.

(2) U cilju namjenskog trošenja sredstava reprezentacije svaki račun mora u prilogu da sadrži kratak pismeni izvještaj u koju svrhu su korištena sredstva reprezentacije.

**Član 8.**

**(Interna reprezentacija)**

(1) Interna reprezentacija odnosi se na korištenje sredstava reprezentacije za tople napitke i bezalkoholna pića prilikom obavljanja redovnih poslova u Centru.

(2) Pravo na internu reprezentaciju ima direktor Centra i osobe koje on ovlasti.

(3) Ostali radnici Centra, mogu, po potrebi, koristiti reprezentaciju i za radne sastanke, uz suglasnost direktora Centra.

(4) U slučaju da osobe ovlaštene od strane direktora Centra, ili radnici iz stava (3) ovog člana, za korištenje sredstava reprezentacije prekorače dozvoljeni limit, dužni su dostaviti pismeni izvjštajaj o prekoračenju, na osnovu kojeg će direktor Centra procijeniti da li je prekoračenje opravdano, ili je osoba dužna nadoknaditi prekoračeni iznos sredstava.

**Član 9.**

 **(Evidentiranje sredstava reprezentacije)**

Sredstva reprezentacije evidentiraju se knjigovodstveno kao posebna stavka u Finansijskom planu u okviru odobrenih planiranih sredstava Centra za ovu namjenu.

**IV PROCEDURE I PRAVILA PRIMANJA I DAVANJA POKLONA**

**Član 10.**

 **(Primanje poklona)**

(1) Kod primanja poklona mora biti jasno utvrđeno da li su oni namijenjeni Centru odnosno direktoru.

(2) Centar će primiti poklone, neovisno o njihovoj vrijednosti kada je to u skladu sa propisima i kada ne postoje neki politički ili ekonomski razlozi zbog kojih ih ne bi trebalo primiti.

(3) Direktor ne može zadržati poklon čija tržišna vrijednost prelazi 200,OO KM, te je isti dužan prijaviti i predati Centru.

**Član 11.**

**(Zabrane**)

(1) Zabranjeno je zahtijevanje ili primanje od fizičkih ili pravnih osoba bilo kakvih dobiti, beneficija, naknada u novcu, uslugama ili drugih oblika koristi u namjeri da zaposlenik u okviru svojih ovlaštenja učini što ne bi smio učiniti, ili da ne učini što bi bio dužan učiniti.

(2) Zaposleniku je zabranjeno primanje poklona od trećih osoba, osim u korist direktora, s tim da isti moraju znati za primanje poklona i pridržavati se odredbi o primanju poklona iz ovog Pravilnika.

**Član 12**.

**(Vrijednost poklona)**

(1) Centar može dodjeljivati poklone institucijama i organizacijama, kao i predstavnicima institucija i organizacija, te istaknutim pojedincima koji su svojim radom doprinijeli ili doprinose aktivnostima Centra ili afirmaciji Centra.

(2) Vrijednost ovih poklona utvrđuje se u iznosu do 300,OO KM.

**Član 13.**

**(Davanje poklona)**

(1) O davanju poklona iz člana 12. ovog Pravilnika odlučuje direktor Centra.

(2) Izuzetno od odredbi člana 12. stav (2) ovog Pravilnika, direktor Centra u posebnim prilikama može odrediti dodjeljivanje poklona iz člana 12. stav (1) ovog pravilnika čija je vrijednost veća od 300,OO KM, što se mora posebno obrazložiti.

**Član 14.**

 **(Nadležnost drugog organa)**

Za primanje poklona preko vrijednosti koje nisu regulisane ovim Pravilnikom, primjenjuju se odredbe propisa koje se odnose na sukob interesa.

**V EVIDENCIJA PRIMLJENIH POKLONA I REPREZENTACIJE**

**Član 15.**

**(Sadržaj evidencije poklona)**

(1) Centra je dužan voditi evidenciju primljenih poklona čija tržišna vrijednost prelazi iznos iz člana 10. stav (3) ovog Pravilnika.

(2) Evidencija primljenih poklona treba da sadrži sljedeće rubrike:

a) redni broj;

b) podaci o poklonodavcu (naziv organizacije, odnosno ime pojedinca koji je dao poklon);

c) vrsta, količina i vrijednost poklona ;

d) datum i mjesto prijema ili uručenja poklona;

e) mjesto gdje je deponovan primljeni poklon.

**Član 16.**

**(Evidencija poklona)**

Operativni rad oko evidencije primljenih poklona obavlja tehnički sekretar Centra.

**Član 17.**

**(odlaganje računa, narudžbenica, i dr. dokumentacije)**

Narudžbenice, računi i druga prateća dokumentacija u vezi sa reprezentacijom i poklonima odlažu se u Odjeljenje za računovodstvene poslove, knjiženje u trezoru i obračun.

**VI ZAVRŠNE ODREDBE**

**Čan 19.**

**(Stupanje na snagu)**

Ovaj pravilnik stupa na snagu danom donošenja.

Broj: 326-010/19 v.d. Predsjednik UO

U Sarajevu, 19.12.2019.godine Salko Polimac, dipl.iur